
       Dunajska cesta 48, 1000 Ljubljana	
                                                                                                                                    T: 01 478 70 00
	                 F: 01 478 74 25 
	                 E: gp.mop@gov.si
	                 www.mop.gov.si

	Številka: 004-8/2022-2550-57

	Ljubljana, dne 9. 9. 2022

	GENERALNI SEKRETARIAT VLADE REPUBLIKE SLOVENIJE
Gp.gs@gov.si

	
ZADEVA: Dopolnitve Programa dela državne geodetske službe za leto 2022 – predlog za obravnavo

	1.
	Predlog sklepov vlade:

	Na podlagi prvega odstavka 29. člena Zakona o geodetski dejavnosti (Uradni list RS, št. 77/10 in 61/17 – ZAID) je Vlada Republike Slovenije na … seji dne …. sprejela naslednji 

SKLEP:

Vlada Republike Slovenije je sprejela Dopolnitve Programa dela državne geodetske službe za leto 2022. 


            Barbara Kolenko Helbl
             generalna sekretarka


Sklep prejmejo: 
· Ministrstvo za okolje in prostor 
· Ministrstvo za okolje in prostor, Geodetska uprava Republike Slovenije 
· Ministrstvo za finance  
· Urad Vlade Republike Slovenije za komuniciranje


	2. Predlog za obravnavo predloga gradiva po nujnem ali skrajšanem postopku v državnem zboru z obrazložitvijo razlogov: /

	3.a Osebe, odgovorne za strokovno pripravo in usklajenost gradiva:

	· Tomaž PETEK, generalni direktor Geodetske uprave Republike Slovenije
· Erna FLOGIE – DOLINAR, namestnica generalnega direktorja

	3.b Zunanji strokovnjaki, ki so sodelovali pri pripravi dela ali celotnega gradiva: /

	4. Predstavniki vlade, ki bodo sodelovali pri delu državnega zbora: /

	5. Kratek povzetek gradiva:

	Zakon o geodetski dejavnosti (Uradni list RS, št. 77/10 in 61/17 – ZAID) v prvem odstavku 29. člena določa, da se podrobnejša opredelitev in predvideni obseg nalog državne geodetske službe ter predvidena višina sredstev za izvajanje teh nalog opredelijo v letnem programu državne geodetske službe, ki ga sprejme Vlada Republike Slovenije. 
Vlada Republike Slovenije je s sklepom na 326. dopisni seji dne 10. 2. 2022 sprejela »Program dela državne geodetske službe za leto 2022«, ki določa naloge državne geodetske službe, ki jo izvajata Geodetska uprava RS in Geodetski inštitut Slovenije, in višino sredstev za izvajanje teh nalog v letu 2022.

Dopolnitve Programa dela državne geodetske službe za leto 2022 se nanašajo na realizacijo nalog, povezanih s projektom »Zeleni slovenski lokacijski okvir (GreenSLO4D)«. 

Projekt Zeleni slovenski lokacijski okvir se uvršča v Dopolnitve Programa dela državne geodetske službe za leto 2022 zato, ker je bila skupna dokumentacija za potrditev projekta (Dokument identifikacije investicijskega projekta »Zeleni slovenski lokacijski okvir« št. 35039-2/2021-2550/1), ki jo je izdelalo  Ministrstvo za okolje in prostor skupaj z organi v sestavi, potrjena in projekt uvrščen v NRP v mesecu aprilu 2022.

Projekt Zeleni slovenski lokacijski okvir temelji na Strateškem načrtu za digitalizacijo prostora in okolja na Ministrstvu za okolje in prostor (eMOP), ki se bo izvajal v več fazah in bo financiran iz različnih virov financiranja. Za prvega od projektov, ki izhaja iz strateškega načrta, t.j. projekt Zeleni slovenski lokacijski okvir, so zagotovljena sredstva iz Načrta za okrevanje in odpornost v višini 33.500.00 EUR, integralnega proračuna v višini 6.160.000 EUR (DDV za del projekta, ki je financiran iz Načrta za okrevanje in odpornost) in Sklada za podnebne spremembe v višini 8.550.000 EUR.

Ključni cilj projekta Zeleni slovenski lokacijski okvir je horizontalna digitalna povezanost prostora, okolja, nepremičnin, voda in narave, ki bo omogočila pametno upravljanje s prostorom kot omejenim naravnim virom ter nižjo pozidanostjo novih zemljišč in s tem povečano odpornostjo na podnebne spremembe. Projekt pokriva ključna področja ministrstva in sicer področje prostora, okolja, nepremičnin, voda in narave. Gre za horizontalno povezovanje in izgradnjo informacijskih sistemov z obsežnimi zbirkami podatkov, zato ga bo izvajalo več organizacijskih enot in sicer: Ministrstvo za okolje in prostor (organizacijske enote Direktorat za prostor, graditev in stanovanja, Direktorat za vode in investicije, Direktorat za okolje), Geodetska uprava RS, Direkcija RS za vode in Agencija RS za okolje. Predvideno trajanje projekta je pet let, in sicer med 2022 in 2026 s predhodnim pripravljalnim letom (2021). 

Geodetski upravi RS  se za izvedbo projekta Zeleni slovenski lokacijski okvir zagotavlja 10,1 mio EUR sredstev NOO  (DDV bo zagotovljen iz integralnih sredstev). V okviru projekta bo Geodetska uprava RS vzpostavila 4 dimenzijo državnega koordinatnega sistema (z uvedbo časovne dimenzije) kot osnovni gradnik digitalne lokacije; razvila sodoben državni topografski sistem, povezala sistem topografije in monitoringa prostora, digitalizirala podatke državnega topografskega podatkovnega modela (DTM) na območjih neažurnih podatkov, digitalizirala podatke laserskega skeniranja (Lidar), zagotavljala podatke satelitskih snemanj Sentine. Digitalizirani bodo manjkajoči gradbeno inženirski objekti in digitalizirani proces. Za potrebe izvedbe digitalizacije in vizualizacije na področju nepremičnin bo izvedena vektorizacija in vizualizacija etažnih načrtov ter uveden sistem za kakovost katastra. Izvedena bo prenova informacijskega sistema za analitiko in modeliranje v sistemu množičnega vrednotenja nepremičnin  s posebnim poudarkom na predstavitvi rezultatov množičnega vrednotenja nepremičnin z namenom povečanja transparentnosti trga nepremičnin. S tem bo vzpostavljeno okolje za lokacijske in druge storitve tudi na področju vizualizacije, prostora, nepremičnin in vrednosti. Za potrebe povečanja in izboljšanja načina uporabe digitalnih podatkov in storitev se bodo v okviru izobraževalnega središča (center znanja) za uporabo geoprostorskih podatkov zasledovali cilji vseživljenjskega učenja zaposlenih. Vzpostavljena bosta horizontalni sistem za pretok informacij ter sistem za kakovost podatkov in storitev.

Za skupno geoinformacijsko infrastrukturo (SGI) za vse organizacijske enote je namenjenih 8 mio EUR, ki jih bo upravljala Geodetska uprava RS. Vsebinsko in organizacijsko se bo dopolnila obstoječa infrastruktura za prostorske informacije (IPI) ter vzpostavil sistem njenega učinkovitega usklajevanja in upravljanja. Okrepila se bo koordinacija med deležniki IPI in upravljanje same IPI. Izvedlo se bo usposabljanje in ozaveščanje deležnikov ter vzpostavilo center znanja in omrežje podatkovnih centrov z namenom, da vsi elementi IPI delujejo stabilno in trajnostno ter zagotavljajo popolno medopravilnost in ponovno uporabo ter souporabo prostorskih podatkov in storitev. Izvedla se bo horizontalna integracija obstoječih informacijskih sistemov za prostor in okolje na nivoju ministrstva in organov v njegovi sestavi, odprti in omogočeni bodo enostavni dostopi do digitalnih podatkov in storitev prostora in okolja. Ker gre za projekt s področja digitalizacije državne uprave, bo v projekt vsebinsko vključeno tudi Ministrstvo za javno upravo, kot nosilec državne informacijske infrastrukture in državnega računalniškega oblaka. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	
	
	

		7.a Predstavitev ocene finančnih posledic nad 40.000 EUR:
Dopolnitev Programa dela državne geodetske službe za leto 2022 ima finančne posledice za letošnji proračun nad 40.000 EUR. Sredstva so zagotovljena v okviru Načrta za okrevanje in odpornost (proračunske postavke 221460, 221463 in 221464) – na proračunskih postavkah gre za napovedano oceno porabe v letu 2022, ki jo je predhodno potrdil URSOO -  in v okviru integralnega proračuna za namene plačila DDV – proračunska postavka 221082 in sicer v višini, kot je razvidno iz tabele II.a.

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	

	Geodetska uprava RS
	2550-22-0013
	221463 – C2K7IK Zeleni slovenski lokacijski okvir – NOO-MOP-GURS
	
589.876
(veljavni plan)
	

	Geodetska uprava RS
	2550-22-0013
	221464 - C2K7IK Zeleni slovenski lokacijski okvir – SGI-NOO-MOP-GURS
	
365.638
(veljavni plan)
	

	Ministrstvo za okolje in prostor
	2550-22-0013
	221460 - C2K7IK Zeleni slovenski lokacijski okvir – NOO-MOP
	
129.738
(veljavni plan)
	

	Ministrstvo za okolje in prostor
	2550-22-0013
	221082 – C2K2 – Zeleni slovenski lokacijski okvir – DDV-MOP
	
238.755
	

	SKUPAJ:
	
	
	1.324.007
	

	
	
	
	
	

	
	
	
	
	

	
	
	
	
	

	




	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
7.b Predstavitev ocene finančnih posledic pod 40.000 EUR: /

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	
Glede na naravo in vsebino gradiva njegova objava na spletni strani ministrstva oziroma javna obravnava ni potrebna.
 

	

		10. Pri pripravi gradiva so bile upoštevane zahteve iz Resolucije o normativni dejavnosti:
	      DA

	11. Gradivo je uvrščeno v delovni program vlade:
	      NE




	
	


            Uroš BREŽAN
               Minister






PRILOGA:   predlog Dopolnitev Programa dela državne geodetske službe za leto 2022
	




















DOPOLNITVE PROGRAMA DELA
DRŽAVNE GEODETSKE SLUŽBE
ZA LETO 2022






V Programu dela državne geodetske službe za leto 2022, ki ga je Vlada Republike Slovenije sprejela s sklepom št. 35301-1/2022/3  dne 10. 2. 2022, se v poglavju »2. PROGRAM DELA DRŽAVNE GEODETSKE SLUŽBE ZA LETO 2022« za točko C. Program projektov eProstor doda nova točka D. Zeleni slovenski lokacijski okvir (GreenSLO4D), ki se glasi:

[bookmark: _Hlk106349425]D.	Zeleni slovenski lokacijski okvir (GreenSLO4D)

	Zap. št.
	Opis naloge
	Program 2022

	A.
	Vsebinske naloge Geodetske uprave RS GreenSLO4D
	

	I.
	Infrastruktura za prostorske informacije
	

	I.1.
	IKT infrastruktura in eStoritve
	

	
	Izvedba investicij v specialna opredmetena in neopredmetena osnovna sredstva na lokalnem nivoju za potreb izvajanja nalog v podprojektu. Skozi promocijo, delavnice in z organizacijo hekatona se bodo iskale inovativne ideje za uporabo prostorskih podatkov. Za novo razviti 4D koordinatni sistem ter za digitalizirane letalske posnetke se bodo izdelale pilotne storitve za uporabnike na sistemu distribucije. Podpora nalogam na navedenih področjih bo  zagotovljena tudi preko dodatnih zaposlitev strokovnih sodelavcev na projektu.  
S tem bo zagotovljena specifična lokalna informacijska, komunikacijska in predstavitvena oprema za potrebe izvajanja podprojekta 6 (GURS), izvedene delavnice, hekaton  za promocijo in uporabo prostorskih podatkov v elektronskih storitvah, izdelane prototipne rešitve za uporabo 4D koordinatnega sistema in digitaliziranih podatkov arhivskih letalskih posnetkov  v okviru distribucije prostorskih podatkov.
	V letu 2022 bodo izvedeni postopki javnih naročil za izvedbo investicij v opredmetena in neopredmetena osnovna sredstva na lokalnem nivoju glede na izkazane potrebe podprojekta za potreb izvajanja nalog v podprojektu. Izvedene bodo prve projektne zaposlitve z namenom zagotavljanja podpore nalogam na navedenih področjih.

	I.2.
	Center znanja
	

	
	Center znanja je namenjen rednemu usposabljanju na področju geoinformatike, novih tehnologij in prostorskih podatkov, kar terjajo premiki v smeri digitalizacije. Zagotovljena bo tudi potrebna oprema za Center znanja in vzdrževanje informacijske platforme.
V okviru Centra znanja bo zagotovljena organizacija in koordinacija specializiranih usposabljanj in izobraževanj, oblikovana vsebinska struktura izobraževanj, vzpostavljena informacijska platforma za izvedbo izobraževanj, vzpostavljena baza znanja oziroma arhiva izobraževanj z gradivi ter promocija in evalvacija učinkovitosti izobraževanja in vsebin.
	V letu 2022  se bodo zagotovili pogoji za delovanje Centra znanja. Začeli se bodo postopki javnih naročil za zagotavljanje potrebne dopolnitve obstoječe informacijske platforme in za zagotavljanje potrebne opreme za Center znanja. Izvedene bodo naloge za podporo organizaciji in koordinaciji izvedbe prvih usposabljanj in izobraževanj ter za vzpostavitev baze znanja oziroma arhiva izobraževanj.

	I.3.
	Splošno digitalno poslovanje
	

	
	Naloga je namenjena vpeljavi digitalnega poslovanja v  organizacijsko enoto Glavni urad, ki za GU RS opravlja skupne in splošne naloge. Gre za posodobitev obstoječega poslovanja na področju javnih naročil, kadrovskih virov, upravnega in finančnega poslovanja. Gre za vsebinsko, tehnično in organizacijsko prenovo in modernizacijo poslovanja v smeri digitalne preobrazbe tudi na nivoju skupnih podpornih služb, ki morajo biti  tako razvite in podprte v smeri digitalnega razvoja, da lahko podpirajo procese in zahteve na vsebinskem področju poslovanja GU RS, ki se razvija v smeri digitalnega poslovanja tako znotraj kot tudi navzven do  uporabnikov.
	V letu 2022 bodo realizirane projektne zaposlitve v skladu s sprejetim programom za izvedbo projekta Zeleni slovenski lokacijski okvir na  GU RS. Začete bodo  aktivnosti digitalne preobrazbe celotnega poslovanja  GU RS. Začela se bo izvajati posodobitev in vsebinska prilagoditev obstoječega poslovanja na področju javnih naročil, kadrovskih virov, upravnega in finančnega poslovanja. Gre za vsebinsko, tehnično in organizacijsko prenovo in modernizacijo poslovanja v smeri digitalne preobrazbe tudi na nivoju skupnih podpornih služb, ki morajo biti  tako razvite in podprte v smeri digitalnega razvoja, da lahko podpirajo procese in zahteve na vsebinskem področju poslovanja GU RS, ki se razvija v smeri digitalnega poslovanja tako znotraj kot tudi navzven do naših uporabnikov. Naročene bodo tudi študije in zunanja pomoč,  potrebne za učinkovito elektronsko poslovanje  GU RS.

	II.
	Državni koordinatni sistem
	

	II.1.
	Vključitev četrte (časovne) razsežnosti v DKS
	

	
	Zaradi aktivnega geodinamičnega dogajanja na območju Slovenije prihaja do spreminjanja koordinat točk v državnem referenčnem koordinatnem sistemu, ki predstavlja koordinatno osnovo za vse georeferencirane podatke. Geodinamično dogajanje je potrebno sistematično spremljati in modelirati, kar ima za posledico uvedbo novega koncepta vzdrževanja državnega koordinatnega sistema. Da se bodo aktivnosti lahko izvajale enakomerno na celotnem državnem ozemlju, je treba dopolniti obstoječo kombinirane geodetsko mrežo 0. reda, za upoštevanje časovne spremenljivosti koordinat pa je potrebno vzpostaviti državni geokinematični model kot del državnega koordinatnega sistema. Ugotovljena časovna spremenljivost koordinat podaja možnost vzpostavitve koordinatnega sistema, ki bo kakovostno realiziran skozi daljše časovno obdobje. Tovrstne aktivnosti so potrebne tudi zato, da se običajnim uporabnikom državnega koordinatnega sistema in prostorskih podatkov nasploh ni treba ukvarjati z njegovo kakovostjo, ker bo ta primerna in homogena po celotni državi. Tak način obravnave prostorskih podatkov bo omogočil postopni prehod na (pol)dinamični/(pol) kinematični geodetski datum.
Cilj aktivnosti je zagotoviti kakovosten državni referenčni koordinatni sistem na dolgi rok. Pri tem je potrebno upoštevati specifične danosti (tektonika, relief, geodinamika,…) na območju države in zagotoviti povezavo z mednarodnim referenčnim sistemom, ki se zaradi omejenih specifik s časom spreminja. Podane rešitve morajo po zaključku tega projekta omogočiti implementacijo sodobnega državnega koordinatnega sistema, ki bo skladno s smernicami EUREF zagotavljal kakovostno obravnavo prostora v vseh štirih razsežnostih.
	V letu 2022 se bo začela izvajati naloga nadgradnje obstoječe kombinirane geodetske mreže 0. reda.




	GI
	Z namenom vključitve četrte (časovne) komponente v državni koordinatni sistem je potrebna nadgradnja obstoječe kombinirane geodetske mreže 0. reda. Za  izvedbo te naloge bo  izdelana študija obstoječega stanja s predlogom izboljšave oziroma dopolnitve mreže, ponovne izmere mikromrež na obstoječih točkah 0. reda in priprava projektne dokumentacije za gradnjo.
Vzpostavljen bo geokinematični (deformacijski) model države, kar vključuje pripravo podatkov, izdelavo modela in algoritmov/specifikacij za programske rešitve.
Četrta (časovna) komponenta koordinatnega sistema bo v prihodnosti vključena v državni referenčni koordinatni sistem, zato je potrebno zasnovati nov geodetski datum, izdelati ustrezen transformacijski model in pripraviti metodologijo implementacije.
	V letu 2022 bo pripravljeno gradivo za dopolnitev obstoječe kombinirane geodetske mreže 0. reda, kar vključuje analizo stanja mreže s predlogom izboljšave/dopolnitve mreže, ponovne izmere mikromrež na vseh točkah 0. reda in pripravo projektne dokumentacije za stabilizacijo oziroma izgradnjo novih točk z ustrezno infrastrukturo.

Načrtuje se dvoletna pogodba za leti 2022 in 2023.

	II.2.
	Sistem za kakovost DKS in svetovanje
	

	
	Pomemben vidik pri vzdrževanju in vodenju koordinatnega sistema je njegova trajnost; treba se je izogniti nenujnemu spreminjanju koordinat v distribucijskih zbirkah prostorskih podatkov za uporabnike, ki bi bile posledica vzdrževanja koordinatnega sistema na produkcijski ravni. S sistemom za kakovost državnega koordinatnega sistema se bo ugotavljala kakovost in morebitne časovne spremembe realizacije državnega koordinatnega sistema ter se po potrebi omogočilo ustrezno ukrepanje. Vzpostavitev sistema trajnega spremljanja geokinematičnega dogajanja obsega študijo meril in kazalnikov za periodične in izredne (v primeru izrednih dogodkov, kot so večji potresi ipd.) posodobitve geokinematičnega modela in geodetskega datuma, način produkcije, verzioniranja in distribucije modela ter predvidene postopke za vsakokratno posodobitev odgovarjajočega transformacijskega modela za preračune koordinat med različnimi trenutki v času (epohami). Predvideti je treba tudi vse aktivnosti za vsakokratno implementacijo posodobljenega/izboljšanega referenčnega koordinatnega sistema v geodetsko prakso. Sistem svetovalnih storitev bo nudil strokovno tehnično podporo vsem uporabnikom in s tem zagotavljal pomoč pri transformacijah med različnimi epohami vseh vrst prostorskih podatkov na ozemlju države. Splošni cilj te aktivnosti je zagotovitev ustrezne definicije, modelov, procesov, meril, kazalnikov, načina realizacije in vzdrževanja modela kakovosti državnega koordinatnega sistema. Cilj je tudi zagotoviti ustrezno podporo skrbnikom in uporabnikom prostorskih podatkov ob uvedbi 4R koordinatnega sistema. 
	V letu 2022 se bo začelo s pripravami za uvedbo sistem za kakovost DKS in svetovanje.

	GI
	Za namen vzpostavitve sistema za kakovost in nadzor državnega koordinatnega sistema se pripravijo merila kakovosti, procesni model, sistem  kontrolnih izmer in navodila za ukrepanje.
Za učinkovit sistem za svetovanje in pomoč uporabnikom ob uvedbi 4R koordinatnega sistema je potrebno pripraviti strategijo, izvesti analizo vplivov na uporabnike in skrbnike podatkovnih zbirk ter pripraviti potrebne podporne aktivnosti za uspešno implementacijo v geodetsko prakso.
	V letu 2022 se bo začelo s pripravami za uvedbo sistem za kakovost DKS in svetovanje.

	III.
	Državni topografski sistem
	

	III.1.
	Ciklično lasersko skeniranje Slovenije - Lidar
	

	
	Potreba po podatkih laserskega skeniranja se na vseh področjih povečuje, obstoječi podatki laserskega skeniranja pa so zastareli. Zato bo v okviru aktivnosti Ciklično lasersko skeniranje Slovenije izvedeno lasersko skeniranje Slovenije, ki bo zagotovilo sveže podatke o zemeljskem površju Slovenije. Ker se v prostoru nenehno dogajajo spremembe, bo projekt zasnovan kot ciklični, kjer je predvidena perioda zajema 3 – 6 let. Podatki laserskega skeniranja so pomembni predvsem na področju voda: vzdrževanje zbirke podatkov površinskih voda, ugotavljanje/vizualizacija poplavnih območij, hidravlične študije, simulacija učinkovitosti protipoplavnih ukrepov in podobno. Uporabljajo pa se še na mnogih drugih področjih: v kmetijstvu, gozdarstvu, arheologiji, prometni infrastrukturi, pri načrtovanju prostora, vzdrževanju zbirk prostorskih podatkov in podobno. Cilj aktivnosti Ciklično lasersko skeniranje Slovenije je zagotovitev ažurnih podatkov o zemeljskem površju, ki bodo dostopni vsem uporabnikom.
	V letu 2022 bo lasersko skeniranje izvedeno za en snemalni blok, to je približno za 1/12 Slovenije.

	III.2.
	IS TOPO, zajem podatkov in monitoring
	

	
	Izboljšana bo kakovost topografskih podatkov, predvsem v časovnem smislu in v smislu primernosti za uporabo v sistemu monitoringa prostora. Izvedena bo nadgradnja sistema vzdrževanja topografskih podatkov in s tem bodo uvedene nove tehnologije vzdrževanja (lasersko skeniranje, poševno aerofotografiranje, satelitski posnetki, avtomatska zaznava sprememb v prostoru z metodami umetne inteligence, avtomatiziran zajem, prostovoljske geografske informacije in podobno). Zaradi prilagoditve monitoringu prostora bo prišlo do nekaterih sprememb podatkovnega modela in dodatnih objektnih tipov, zato bo treba nadgraditi in posodobiti tudi aplikacijo za upravljanje topografskih podatkov.
Pripravljeno bo vse potrebno za povezavo s sistemom za monitoring prostora. Iz predstavnikov GU RS, MOP, Geodetskega inštituta Slovenije in zunanjih izvajalcev bo formirana Državna topografska služba (DTS), ki bo letno angažirana, da se zagotovi ustrezna odzivnost v okviru monitoringa, pa tudi splošno v smislu hitrega odziva na spremembe v prostoru. Ko se sprememba v prostoru zgodi, mora biti v najkrajšem možnem času evidentirana v topografski bazi, topografski podatki iz baze pa morajo biti prek omrežnih storitev na voljo vsem državljanom. Dostop do  podatkov bo omogočen tudi prek pametnih telefonov in tablic. V okviru aktivnosti se bo izvajala tudi promocija aktivnosti in izobraževanje ožjih in širših sodelavcev. Cilj aktivnosti Topografski informacijski sistem je razvoj in uvedba večdimenzionalne topografije z uporabo novih tehnologij, ki bo uporabna tudi za sistem monitoringa prostora in se bo obenem s sistemom monitoringa prostora tudi vzdrževala. Najpomembnejši cilj pa je, da bodo vsi, z novimi tehnologijami pridobljeni podatki državnega topografskega sistema, kot tudi podatki monitoringa prostora, dostopni vsem državljanom, v uporabniku prijaznih aplikacijah za prikazovanje in prenos podatkov.
	V letih 2022 in 2023 bo izvedeno vzdrževanje topografskih podatkov za približno 7% območja Slovenije in kontrola vzdrževanja topografskih podatkov. Načrtuje se dvoletna pogodba za leti 2022 in 2023.

Izvedeno bo testno poševno aerofotografiranje za 3 izbrana območja Slovenije (približno 3 km2). Izvedla se bo kontrola in demonstracija možnosti uporabe testne izvedbe poševnega aerofotografiranja. Izdelana bo spletna aplikacija za pregled in osnovno merjenje na podatkih.

Izdelan bo model novega načina vzdrževanja topografskih podatkov, ki bo vključeval izdelavo navodil za vzdrževanje podatkov DTM z novimi tehnologijami. Vključena bodo tudi navodila za avtomatizirani zajem in vzdrževanje podatkov o nekategoriziranih prometnicah.  Načrtuje se dvoletna pogodba za leti 2022 in 2023.

Začela se bo vzpostavljati državna topografska služba in s tem v povezavi navodila za povezavo DTM z monitoringom prostora.  Načrtuje se dvoletna pogodba za leti 2022 in 2023.
 

	GI
	Izboljšana bo kakovost topografskih podatkov, predvsem v časovnem smislu in v smislu primernosti za uporabo v sistemu monitoringa prostora. Izvedena bo nadgradnja sistema vzdrževanja topografskih podatkov in s tem uvedene nove tehnologije vzdrževanja (lasersko skeniranje, poševno aerofotografiranje, satelitski posnetki, avtomatska zaznava sprememb v prostoru z metodami umetne inteligence, avtomatiziran zajem, prostovoljske geografske informacije in podobno). 
Preučen bo tudi prehod iz t. i. »2,5-razsežnostnega zajema« (kot atribut so zajete karakteristične višine objektov) v »3-razsežnostni zajem« (s 3R-koordinatami pridobiti tudi oblike objektov, predvsem stavb).
Pripravljeno bo vse potrebno za povezavo s sistemom za monitoring prostora. Iz predstavnikov GU RS, MOP, Geodetskega inštituta Slovenije in zunanjih izvajalcev bo formirana Državna topografska služba (DTS), ki bo letno angažirana, da se zagotovi ustrezna odzivnost v okviru monitoringa, pa tudi splošno v smislu hitrega odziva na spremembe v prostoru. 
	V letih 2022 in 2023 bo izvedena kontrola vzdrževanja topografskih podatkov. Načrtuje se dvoletna pogodba za leti 2022 in 2023.

Izvedla se bo kontrola in demonstracija možnosti uporabe testne izvedbe poševnega aerofotografiranja. Izdelana bo spletna aplikacija za pregled in osnovno merjenje na podatkih.

Izdelan bo model novega načina vzdrževanja topografskih podatkov, ki bo vključeval izdelavo navodil za vzdrževanje podatkov DTM z novimi tehnologijami. Vključena bodo tudi navodila za avtomatizirani zajem in vzdrževanje podatkov o nekategoriziranih prometnicah. Načrtuje se dvoletna pogodba za leti 2022 in 2023.

Začela se bo vzpostavljati državna topografska služba in s tem v povezavi navodila za povezavo DTM z monitoringom prostora.  Načrtuje se dvoletna pogodba za leti 2022 in 2023.


	IV.
	3D Kataster
	

	IV.1.
	Etažni načrti, BIM v katastru in kakovost podatkov 
	

	
	V katastru nepremičnin se z uporabo Informacijskega sistema kataster (IS kataster) med drugimi podatki vodijo podatki o stavbah, ki se evidentirajo z izdelavo elaborata za vpis stavbe v IS kataster. Elaborati vsebujejo tudi podatke o etažnih načrtih z geolokacijo posameznega dela stavbe. Za stavbe, ki so bile vpisane še v kataster stavb pred 3. 4. 2018, so bili izdelani etažni načrti po posameznih etažah v analogni obliki. Ti podatki so v arhivu elaboratov shranjeni kot rastrski podatki – skenirani dokumenti v PDF/A formatu. Po tem datumu elaborati za vpis stavbe in spremembe podatkov o stavbah vsebujejo etažne načrte v vektorski obliki. Pravna podlaga za vodenje etažnih načrtov v digitalni obliki je bila  v Zakonu o evidentiranju nepremičnin (ZEN) in je tudi v Zakonu o katastru nepremičnin (ZKN) in podzakonskih predpisih, izdani na podlagi  ZEN in ZKN. 
Podatki o nepremičninah so danes zajeti večinoma v 2D obliki koordinatnega zapisa, delno tudi v 2,5 D obliki, kot npr. podatki o stavbah. S pojavom gradbeniških metod in tehnik evidentiranja objektov BIM (Building Information Model), ki omogočajo načrtovanje in spremljanje gradnje ter vzdrževanje in arhiviranje gradbenega objekta v prostoru (3D) skozi čas (4D), stroške (5D) in upravljanje vzdržnega življenjskega cikla (6D/7D) se odpirajo tudi možnosti za ustrezno povezovanje BIM standardov s pravili evidentiranja stavb ter primerjave podatkov med različnimi sistemi (IS Kataster, eGraditev,…). 
Kakovost podatkov je za uporabnike izrednega pomena, zato je potrebno v katastru nepremičnin oziroma IS katastru nenehno analizirati podatke, spremljati trende sprememb podatkov ter izvajati ukrepe za izboljšavo kakovosti podatkov.

V okviru projekta bo izvedena nadgradnja sistema IS Kataster za potrebe etažnih načrtov, BIM podatkov in kakovosti podatkov. V sklopu nadgradnja sistema bo vključena  analiza proučitev standardov 3D v katastrih, izdelana zasnova sistema povezav in prikazovanja podatkov BIM modelov, pripravljeni bodo primeri za izdelavo etažnih načrtov in BIM modelov. Izvedena bo  dopolnitev in nadgradnja aplikativne rešitve, ki bo vključevala možnosti za uvoze večjega števila vektoriziranih etažnih načrtov, nadgradnja za potrebe povezave in primerjave evidentiranih stavb s podatki v BIM formatu (sistem eGraditev) ter nadgradnja sistema za potrebe spremljanja kakovosti podatkov (dodatne kontrole etažnih načrtov in 3D modelov stavb,…). V ta sklop je vključena tudi implementacija nadgrajenega sistema.

V projektu bo izvedena vektorizacija dela etažnih načrtov, ki so v bili v preteklosti  izdelani v analogni obliki in so shranjeni kot rastrski podatki – skenirani dokumenti v PDF/A formatu.   

V okviru projekta bo izvedena tudi študija možnosti izboljšanja kakovosti podatkov s povezavo s sistemom za monitoring prostora in zagotovljena bo podpora izvedbi planiranih nalog preko dodatnih zaposlitev strokovnih sodelavcev na projektu, predvsem za področje kontrole in spremljanja naloge vektorizacija etažnih načrtov in na področju analiz, zajema in modeliranja gradbeno inženirskih objektov. 

 
	Izdelava analize, razvoj in nadgradnja aplikativne rešitve IS kataster za namen uvoza večjega števila vektoriziranih etažnih načrtov,  primerjave evidentiranih stavb s podatki v BIM formatu ter sistema za spremljanja kakovosti podatkov. 

Izvedena vektorizacija dela etažnih načrtov, ki so arhivirani kot rastrski podatki – skenirani dokumenti v PDF/A formatu. Zaradi obsega podatkov, ki jih je potrebno pretvoriti v digitalno obliko, se bo naloga izvajala skozi celoten projekt (v obdobju od 2022 do 2026).  

Za zagotovitev ustrezne kakovosti procesa in  rezultatov vektorizacije obstoječih etažnih načrtov se izvede kontrola obdelave analognih etažnih načrtov. 





Načrtuje se dvoletna pogodba za leti 2022 in 2023.


	GI
	Sodelovanje pri pripravi študije možnosti izboljšanja kakovosti podatkov s povezavo sistema za monitoring prostora in možnosti uporabe BIM standarda pri evidentiranju podatkov v katastru nepremičnin ter sodelovanje pri procesu kontrole izvedbe vektorizacije etažnih načrtov.  
	Sodelovanje pri izvedbi kontrole procesa in rezultatov vektorizacije obstoječih etažnih načrtov. 

Načrtuje se dvoletna pogodba za leti 2022 in 2023.


	IV.2.
	Gradbeno inženirski objekti
	

	
	Gradbeno inženirski objekti so objekti, naprave in omrežje gospodarske javne infrastrukture. Namen pravne ureditve Zakona o katastru nepremičnin – ZKN je celovito urediti vpis nepremičnin, torej poleg parcel kot prostorsko odmerjenega dela zemeljske površine tudi vse njihove sestavine (stavbe, dele stavb, pa tudi gradbeno inženirske objekte, npr. omrežja in objekte gospodarske javne infrastrukture, ki izpolnjujejo definicijo nepremičnine). Del gradbeno inženirskih objektov je že zajet v različnih evidencah (za zemljišča, na katerih so objekti, naprave in omrežja infrastrukture za izvajanje gospodarskih javnih služb se vodijo podatki o dejanski rabi zemljišč, za objekte, ki izpolnjujejo pogoje pomena izraza »stavba« ali »del stavbe«, pa se vodijo podatki o stavbi in delu stavbe). 
V okviru projekta bo za gradbeno inženirske objekte izvedena analiza stanja evidentiranosti in za gradbeno inženirske objekte, ki še niso evidentirani v uradnih evidencah, tudi analiza potreb uporabnikov po tovrstnih podatkih. 
Za pridobitev podatkov o manjkajočih objektih in morebitnih dodatnih podatkih pri že evidentiranih objektih bo izdelana metodologija pridobitve podatkov, ki bo vključevala različne možne načine pridobitve podatkov (zajem novih podatkov, prevzemanje podatkov in povezovanje preko sistemom drugih resorjev). V procesu pridobivanja podatkov bo pomembno tudi sodelovanje upravljavcev matičnih evidenc podatkov o gradbeno inženirskih objektih. 

Za vključitev gradbeno inženirskih objektov v nepremičninske evidence bo potrebno določiti pravila glede vsebine podatkov in postopkov evidentiranja teh objektov, vodenja in vzdrževanja podatkov o njih. V ta namen bo izdelana analiza možnih pravil in postopkov, ki bo vključevala tudi predloge morebitnih dopolnitev ali sprememb predpisov, ki urejajo področje evidentiranja, ter priprava modelov procesov evidentiranja.

V okviru projekta bo izdelana dopolnitev informacijske rešitve za vodenje podatkov o gospodarski javni infrastrukturi in integracija sistema z IS Katastrom. 

V projektu bodo v integriran informacijski sistem prevzeti oziroma povezani podatki iz sistemom drugih resorjev. Ob sodelovanju upravljavcev matičnih evidenc podatkov o gradbeno inženirskih objektih bodo zajeti še neevidentirani gradbeno inženirski objekti.

	Priprava in izvedba analize stanja potreb uporabnikov po evidentiranju gradbeno inženirskih objektov, ki še niso evidentirani (v okviru podatkov gospodarske javne infrastrukture, dejanske rabe zemljišč ali stavb in delov stavb) ter analiza potreb po morebitnih dodatnih podatkih pri že evidentiranih objektih.

Izdelava metodologije pridobivanja podatkov.



Načrtuje se dvoletna pogodba za leti 2022 in 2023.


	GI
	Sodelovanje pri analizi stanja in potreb uporabnikov po evidentiranju gradbeno inženirskih objektov, ki še niso evidentirani v sklopu podatkov o dejanski rabi zemljišč oziroma sklopu podatkov o stavbah ter   pripravi metodologije za pridobitev podatkov za gradbeno inženirske objekte, ki še niso evidentirani ter metodologije za pridobitev morebitnih dodatnih podatkov pri že evidentiranih objektih.
	Sodelovanje pri pripravi in izvedbi analize stanja in potreb uporabnikov po evidentiranju gradbeno inženirskih objektov, ki še niso evidentirani,  ter analizi potreb po morebitnih dodatnih podatkih pri že evidentiranih objektih.

Načrtuje se dvoletna pogodba za leti 2022 in 2023.


	V.
	Množično vrednotenje nepremičnin
	

	V.1
	Sistem za analitiko in modeliranje
	

	
	V okviru aktivnosti »Sistem množičnega vrednotenja nepremičnin« bodo vzpostavljena aplikativna orodja – moduli, ki bodo omogočala efektivno uporabo podatkov za več namenov, s čimer se povečuje hitrost dela, vzpostavljajo se dodatne kontrole kakovosti ter posledično izredno povečuje uporabna vrednost informacijskega sistema za analitiko in modeliranje v okviru množičnega vrednotenja nepremičnin. Obravnavane naloge bodo zagotavljale podporo pri izvajanju z zakonom (ZMVN-1) naloženih nalog, hkrati pa povečale odzivnost organa vrednotenja in omogočale povezljivost med različnimi sistemi. Vzpostavljena aplikativna orodja bodo zagotavljala sistemsko podporo pri spremljanju trga nepremičnin, kakovostni obdelavi in analizah tržnih podatkov, zajetih v okviru evidence trga nepremičnin, vodenju in vzdrževanju podatkov posebnih enot vrednotenja, oblikovanju in umerjanju modelov množičnega vrednotenja nepremičnin, izvajanju zakonsko predpisanih postopkov sprejemanja novih modelov vrednotenja nepremičnin, izvajanju kontrole pripisanih posplošenih vrednosti nepremičnin, spremljanju kakovosti posameznih procesnih korakov. 
Obravnavane naloge vključujejo tudi odprtokodno rešitev za delo z geografskimi sloji podatkov (GIS orodje), ki bo prilagojena metodologiji dela in bo omogočala uporabo novih vsebinskih metodoloških dognanj ter upoštevala strukturo baz vhodnih podatkov, ki se uporabljajo v informacijskem sistemu (nov KN, evidenca stavbnih zemljišč…). S polno operativnostjo teh aplikativnih nalog se pričakuje izreden doprinos k odzivnosti organa vrednotenja ob potrebah odločevalcev pri oblikovanju davčne politike in prostorskega razvoja. Posredni učinki izvedenih nalog so tudi kakovostnejši izdelki sistema množičnega vrednotenja nepremičnin (modeli in vrednosti) ki bodo v pomoč posameznikom pri investicijah (ekonomika prostora), bankam pri odločanju o kreditni sposobnosti, ipd.
Načrtuje se večletna pogodba za obdobje 2022 – 2025.
	[bookmark: _Hlk97897910]V letu 2022 se bo začela nadgradnja novonastalega informacijskega sistema za analitiko in modeliranje. 

V celoti bo izveden modul za vodenje in vzdrževanje podatkov posebnih enot vrednotenja. 

Začelo se bo z vzpostavitvijo nove GIS aplikacije v podporo kakovostni obdelavi kupoprodajnih poslov ter z modulom za spremljanje novogradenj na trgu nepremičnin.

V letu 2022 ni predvidenih izplačil v zvezi s zgoraj opisanimi deli.

	B.
	Horizontalne naloge GreenSLO4D
	

	
I.
	Skupna geoinformacijska infrastruktura
	

	
	Horizontalna digitalna povezanost prostora, okolja, nepremičnin, voda in narave bo omogočila pametno upravljanje s prostorom kot omejenim naravnim virom ter nižjo pozidanostjo novih zemljišč in s tem povečano odpornostjo na podnebne spremembe. Zato bo zagotovljena horizontalna organizacijska, vsebinska in upravljavska integracija geoinformacijskih sistemov prostora in okolja, povezani bodo procesi in podatkovne zbirke na MOP, odprte in dostopne digitalne podatkovne zbirke in storitev MOP, poskrbljeno za skupno upravljanje geoinformacijske infrastrukture (standardizacija, distribucija, servisi/storitve).

Nabavljena bo vsa potrebna programska ter strojna oprema za strežniške infrastrukture in informacijske sisteme (najem oblačnih kapacitet), zagotovljena bo tudi vsa druga potrebna oprema za digitalno opremljene zaposlene ter druga oprema za visoko kakovostno pozicioniranje podatkov v prostoru.

Nadzor in kontrola kakovosti sta ključna za delovanje tako pomembnih sistemov na področju prostora in okolja. Tako bo vključen nadzor in kontrola kakovosti projektnega vodenja, razvoja informacijskih sistemov in podatkovnih zbirk ter za povezovanje procesov ipd.
	V letu 2022 se bodo začele aktivnosti za prenovo, dopolnitev in nadgradnjo nacionalne infrastrukture za prostorske informacije (IPI). Vzpostavljen bo sistem učinkovitega usklajevanja in upravljanja IPI, okrepljena bo koordinacija med deležniki IPI in upravljanje same IPI. 
Začeli se bodo postopki horizontalne integracije obstoječih informacijskih sistemov za prostor in okolje na nivoju ministrstva (MOP) in organov v njegovi sestavi. 

V ta namen bo v letu 2022 izdelan akcijski načrt za vzpostavitev IPI na državni ravni, ki bo zasnovan na osnovi strateškega priročnika za razvoj integriranega okvira za prostorske informacije IGIF.

Dopolnjene in oblikovane bodo strateške usmeritve za uporabo IPI za krožno gospodarjenje s prostorom in ustvarjanje dodane vrednosti. S pomočjo zunanjih svetovalcev bo zagotovljena podpora MOP pri opolnomočenju vodstvene in razvojne ekipe ter pri strateškem upravljanju projekta Zeleni lokacijski okvir ter podpora MOP pri implementaciji celotne operacije digitalne preobrazbe prostora in okolja – eMOP, s poudarkom na vsebinski in informacijski koordinaciji aktivnosti projekta Zeleni lokacijski okvir. 

Izvajale se bodo tudi aktivnosti za povečanje vedenja in razumevanja pomena IPI, izgradnje kapacitet in prikaza prednosti in koristi ter uporabnosti IPI.

Zagotovljena bo operativna podpora za delovanje IPI, začele se bodo aktivnosti pri dopolnitvi skupnega distribucijskega okolja in obstoječih storitev za EU nivo. 

Vzpostavljen bo okvir za upravljanje kakovosti podatkov in storitev na nivoju MOP. 

Začeli se bodo postopki za izvedbo investicij v opredmetena in neopredmetena osnovna sredstva za potrebe projekta.

	
II.
	Podpora vodenju projektov – projektna pisarna
	

	[bookmark: _Hlk97278630]
	Podpora vodenja projekta je namenjena koordinaciji vsebinskih, administrativnih, finančnih in pravnih nalogah, managementu in strateških študijah, zunanji pomoči, promociji, informiranju in vodenju projekta. 
V okviru naloge bo zagotovljena pomoč pri delovanju programskega in projektnega sveta ter skupine. Zagotovljena bo promocija in informiranje na projektu.
	V letu 2022 je  vzpostavitev projektne pisarne in sicer z izvedbo izbire zunanjega izvajalca preko javnega naročila, zato so v letu 2022 potrebna tehnična zagotovila za izvedbo in zagon projekta in sicer v finančnem, javnonaročniškem in kadrovskem vidiku. 

Potrebno bo zagotoviti tudi imenovanja sodelujočih v skupine.

Pri promociji in informiranju  bo potrebno zagotoviti primarno nujne označitve projekta (npr. panoji, označevanje dokumentov itd) ter izbrati zunanjega izvajalca preko javnih naročil za izvedbo teh nalog.

	C.
	Razvojne in strokovno tehnične naloge v projektu Zeleni slovenski lokacijski okvir

	GI
	Namen naloge je zagotoviti nemoteno izvedbo nalog načrtovanih v okviru projekta Zeleni slovenski lokacijski okvir. Nalogo bo izvajal GIS za Ministrstvo za okolje in prostor - Direktorat za prostor, graditev in stanovanja. Naloga zajema: strokovno-tehnično podporo; izdelavo in vzdrževanje sistema za spremljanje in izvedbo kontrole podatkov; izvedbo analize stanja občinskih prostorskih podatkov; kontrola kakovosti rezultatov nalog izvedenih v projektu Zeleni slovenski lokacijski okvir; izvedba preverbe obstoječih metodologij in oblikovanje končnih metodologij potrebnih za izvedbo nalog v okviru projekta Zeleni slovenski lokacijski okvir; pripravo gradiv in izvedbo izobraževalnih seminarjev; spremljanje in kontrolo pri digitalizaciji podrobnih izvedbenih prostorskih aktih; podporo delovanju območnih centrov.
	V letu 2022 se bodo začele aktivnosti potrebne za vzpostavitev območnih centrov. Pripravljena bodo gradiva in izveden bo izobraževalni seminar ter nudena bo podpora delovanju območnih centrov.

Izvajale se bodo aktivnosti pri projektu »Geoinformacijska podpora za umeščanje investicij v prostor – 1. faza« (analiza stanja prostorskih podatkov na 12-tih občin, spremljanje in kontrola pri digitalizaciji podrobnih izvedbenih prostorskih aktov, kontrola kakovosti rezultatov, aktivnosti za potrebe preverba obstoječih metodologij in oblikovanje končnih metodologij potrebnih za izvedbo nalog v okviru projekta Zeleni slovenski lokacijski okvir). Izdelana bo zasnova sistema za spremljanje in izvedbo kontrole podatkov ter potrebna bo zagotovitev strokovno-tehnične podpore.

Načrtuje se dvoletna pogodba za leti 2022 in 2023.






Zeleni slovenski lokacijski okvir (GreenSLO4D) – finančni del

	 
	 
	Ukrep
	Proračunska postavka
	Program 2022  v EUR
	Od tega za GI javna služba    v EUR
	Od tega za GI javno pooblastilo  v EUR

	[bookmark: RANGE!A3]A.
	Vsebinske naloge Geodetske uprave GreenSLO4D

	I.
	Infrastruktura za prostorske informacije
	 2550-22-0013
	221463,                 221082
	102.649
	0
	0

	II.
	Državni koordinatni sistem
	 2550-22-0013
	221463,                 221082
	30.000
	30.000
	0

	III.
	Državni topografski sistem
	 2550-22-0013
	221463,                 221082
	387.000
	45.000
	70.000

	IV.
	3D Kataster
	 2550-22-0013
	221463,                 221082
	200.000
	0
	100.000

	V.
	Množično vrednotenje nepremičnin
	 2550-22-0013
	221463,                 221082
	0
	0
	0

	B. 
	Horizontalne naloge GreenSLO4D

	I.
	Skupna geoinformacijska infrastruktura
	 2550-22-0013
	221464,                 221082
	350.000
	0
	0

	II.
	Podpora vodenju projektov – projektna pisarna
	 2550-22-0013
	221464,                 221082
	96.078
	0
	0

	C.
	Naloge na projektu GreenSLO4D, ki jih izvaja GIS za Direktorat za prostor, graditev in stanovanja

	I.
	Razvojne in strokovno tehnične naloge v projektu Zeleni slovenski lokacijski okvir v letu 2022
	 2550-22-0013
	221460
221082 
	158.280
	158.280
	0

	Skupaj:
	
	
	
	1.324.007
	233.280
	170.000

